Darbhanga

Darbhanga () – miestas šiaurės rytų Indijoje, Biharo valstijoje, 100 km į šiaurės rytus nuo Patnos, Kamalos kairiajame krante, istoriniame Mithilos krašte. Maisto (cukraus, tabako), džiuto pramonė. Prekyba apylinkėse auginamais ryžiais, sormis, cukranendrėmis, tabaku. Veikia Kamešvara Singho Darbhangos sanskrito (įkurtas 1961 m.) ir Lalito Narajano Mathilos (įkurtas 1971 m.) universitetai, Čandradhario muziejus (miniatiūrų, raižinių, monetų, ginklų, liaudies meno kolekcijos).

Istorija 
Darbhanga pradėjo kurtis XVI a., kai tapo maithilių valdomos Darbhangos karalystės sostine. Britai miesto teises Darbhangai suteikė 1864 m.

Šaltiniai 

Biharo miestai